خانہ کعبہ میں ولادت امام علی ع علمائے امامیہ کی نگاہ میں

شیخ صدوقؒ

آپ نے امام علیؑ کی کعبہ میں ولادت کی داستان کو اپنی تالیفات میں سے تین کتابوں میں نقل کیا ہے۔ اسی طرح نجاشی نے شیخ صدوقؒ کی اس موضوع پر مستقل کتاب مولد امیرالمؤمنین (علیه‌السّلام) کا ذکر کیا ہے۔

رجال النجاشی ، ص 392

سید بن طاؤس نے اسی کتاب کو "مولد مولانا علی (علیه‌السّلام) بالبیت" کے نام سے شیخ صدوقؒ کی کتاب قرار دیا ہے۔ 

بزرگ شیعہ عالم شیخ مفیدؒ لکھتے ہیں:

ولد بمکة فی البیت الحرام یوم الجمعة الثالث عشر من رجب سنة ثلاثین من عام الفیل ولم یولد قبله ولا بعده مولود فی بیت الله تعالی سواه اکراما من الله تعالی له بذلک واجلالا لمحله فی التعظیم

حضرت امیرالمؤمنین علی بن ابی‌طالبؑ بروز جمعہ تیس عام الفیل کو مکہ شہر میں واقع بیت اللہ میں پیدا ہوئے۔ خانہ خدا میں نہ آپ سے پہلے کسی کی ولادت ہوئی اور نہ ہی آپؑ کے بعد۔ یہ عظیم امر خدا تعالیٰ کی جانب سے امام علیؑ کیلئے مخصوص تھا۔

الارشاد , ص ۵
 
شیخ الطائفہ لکھتے ہیں:

وُلِدَ بِمَکَّةَ فِی الْبَیْتِ الْحَرَامِ یَوْمَ الْجُمُعَةِ لِثَلَاثَ عَشْرَةَ خَلَتْ مِنْ رَجَبٍ بَعْدَ عَامِ الْفِیلِ بِثَلَاثِینَ سَنَة

امام علیؑ تیرا رجب بروز جمعۃ المبارک بمطابق ۳۰ عام الفیل کو بیت اللہ شریف میں پیدا ہوئے

تہذیب الاحکام ، ج ۶ ، ص ۲۲

مرحوم سید رضیؒ اس فضیلت کے بارے میں یہ لکھتے ہیں:

ولد بمکة فی البیت الحرام لثلاث عشرة لیلة خلت من رجب بعد عام الفیل بثلاثین سنة و لا نعلم مولودا ولد فی الکعبة غیره‌

آپؑ تیرہ رجب تیس عام الفیل کو مکہ کے اندر خانہ خدا میں پیدا ہوئے۔ ہمیں آپؑ کے علاوہ کسی ایسے مولود کے بارے میں علم نہیں ہے جس کی ولادت خانہ خدا میں ہوئی ہو

خصائص الائمہ

ابن‌شہر آشوب حضرت علیؑ کی کعبہ میں ولادت کے بارے میں لکھتے ہیں:

لیس المولود فی سید الایام یوم الجمعة فی الشهر الحرام فی البیت الحرام سوی امیرالمؤمنین

امام علیؑ کے سوا کوئی ایسا نہیں ہے جو برترین دن یعنی روز جمعہ کو اور ماہ حرام (رجب) میں خانہ خدا کے اندر پیدا ہوا ہو

مناقب آل ابی طالب ع ، ج ۲ ، ص ۲۰۰

مرحوم طبرسی لکھتے ہیں:

وُلِدَ بِمَکَّةَ فِی الْبَیْتِ الْحَرَامِ یَوْمَ الْجُمُعَةِ الثَّالِثَ عَشَرَ مِنْ شَهْرِ اللَّهِ الْاَصَمِّ رَجَبٍ بَعْدَ عَامِ الْفِیلِ بِثَلَاثِینَ سَنَةً وَ لَمْ یُولَدْ قَطُّ فِی بَیْتِ اللَّهِ تَعَالَی مَوْلُودٌ سِوَاهُ لَا قَبْلَهُ وَ لَا بَعْدَهُ وَ هَذِهِ فَضِیلَةٌ خَصَّهُ اللَّهُ تَعَالَی بِهَا اِجْلَالًا لِمَحَلِّهِ وَ مَنْزِلَتِهِ وَ اِعْلَاءً لِقَدْرِهِ

آپؑ تیرہ رجب تیس عام الفیل بروز جمعۃ المبارک کو مکہ کے اندر بیت اللہ میں پیدا ہوئے۔ آپؑ سے پہلے اور بعد میں کوئی بھی بچہ بیت اللہ میں پیدا نہیں ہوا۔ یہ وہ فضیلت ہے جو خدا نے علیؑ کے مقام کی تجلیل اور ان کی شان و منزلت کی بلندی کی وجہ سے آپؑ سے مخصوص فرمائی۔

اعلام الوری باعلام الهدی، ج۱ ص۳۰۶

سید ہاشم بحرانی فرماتے ہیں :

اجمعت الشیعة على انه ( ع ) ولد في الكعبة

شیعہ کا اس پر اجماع ہے کہ علی ع کی ولادت خانہ کعبہ میں ہوئی

مدینة المعاجز ، ج ١ ، ص ٣٠

مشہور شیعہ متکلم مرحوم علامہ حلیؒ بھی تحریر فرماتے ہیں:

ولد امیرالمؤمنین ع یوم الجمعة الثالث عشر من شهر رجب بعد عام الفیل بثلاثین سنة فی الکعبة و لم یولد احد سواه فیها لا قبله‌ و لا بعده‌
امیر المومنینؑ تیرہ رجب بروز جمعۃ المبارک بمطابق تیس عام الفیل کو خانہ خدا میں پیدا ہوئے اور آپؑ سے نہ پہلے کوئی وہاں پیدا ہوا اور نہ ہی آپؑ کے بعد۔

کشف الیقین فی فضائل امیر المؤمنین، ص۱۷

شیخ یوسف بحرانی، صاحب حدائق اس فضیلت کے بارے میں لکھتے ہیں:

ولد بمکة فی البیت الحرام ولم یولد فیه احد قبله ولا بعده وهی فضیلة خص بها علیه الصلاة والسلام وکان ذلک یوم الجمعة لثلاث عشر لیلة خلت من رجب

امام علیؑ خانہ خدا میں پیدا ہوئے اور آپؑ سے پہلے اور بعد میں کوئی وہاں پیدا نہیں ہوا ہے۔ یہ ایسی فضیلت ہے جو آپؑ سے مخصوص ہے۔ 

الحدائق الناضرة فی احکام العترة الطاهرة، ‌ ج۱۷ ص۴۳۲ و ۴۳۳

اگرچہ علمائے امامیہ کے اس موضوع پر اقوال بکثرت ہیں کہ جن میں سے بطور نمونہ کچھ آپ کے سامنے پیش کیے گئے